open-index/open-wikipedia-markdown huggingface dataset:
DS «Dyrteigen»

**DS «Dyrteigen»** var en Lokalrutebåt bygget ved Kristiansands Mek. Verksted. Skipet ble overlevert til A/S Askøy Dampskibsselskab i juni 1928. Grunnstøtte og forliste nær Kragerø i 1963.

## «Dyrteigen»
*1928: juni: Levert fra Kristiansands Mek. Verksted til A/S Askøy Dampskibsselskab som «Dyrteigen».
*1945: oktober og november: utleid til Det Midthordlandske Dampskibsselskab
*1946: Forlenget ved P. Høivolds Mekaniske Verksted til 100,1 fot
*1954: Lagt i opplag. 
*1958: februar: overtatt av Rutelaget Askøy-Bergen, Bergen.
*1958: september: Solgt til Sivert Bakke, Bergen.

## «Trysfjord»
*1958: oktober: Solgt til Thorleif Jensen & Bjarne Larsen, Høllen. Bygget om til lasteskip. Omdøpt «Trysfjord»
*1963: 2. februar: Grunnstøtte og sank nær Kragerø på reise fra Brevik til Stavanger lastet med singel.

## Kilder
* 
* «Dyrteigen» www.warsailors.com
Arkivloven

**Arkivloven** kan vise til:

*Arkivloven (Norge) – en norsk lov fra 1999
*Arkivloven (Danmark) – en dansk lov fra 2002
Celebrity Cruises

**Celebrity Cruises** ble grunnlagt i 1988 av det greskbaserte Chandris Group. I 1997 ble selskapet slått sammen med Royal Caribbean International og dannet Royal Caribbean Cruises Ltd., som driver Celebrity Cruises, Royal Caribbean International, Azamara Club Cruises, Pullmantur Cruises og CDF Croisieres de France. Selskapet har sitt hovedkontor i Miami, Florida.

## Historie
* 1988 - Celebrity Cruises ble grunnlagt i april som et datterselskap av det greskbaserte Chandris Group.
* 1990 – Celebrity Cruises første skip er det ombygde skipet Galileo, som får navnet Meridian. Horizon blir selskapets andre skip.
* 1992 – Horizons søsterskip, Zenith, blir satt i trafikk.
* 1995 – Selskapets første Century-klasse skip, Century, settes i drift.
* 1996 - Det andre Century-klasse skipet, Galaxy, begynner sine seilinger.
* 1997 - Chandris-familien selger sine eierandeler i Celebrity Cruises til Royal Caribbean International. Celebrity og Royal Caribbean slår seg sammen til Royal Caribbean Cruises Ltd. Mercury, et tredje Century-klasse skip, settes i drift, samt at Meridian blir solgt til det Singapore-baserte selskapet Sun Cruises.
* 2000 – Millennium, selskapets første Millennium-klasse skip, starter sine seilinger. Denne skipsklassen blir utstyrt med de mer miljøvennlige gassturbinene.
* 2001 – Skip nummer to i samme klasse, Infinity, settes i drift. Et nytt varemerke blir lansert, Celebrity Expeditions, med det mindre skipet Celebrity Xpedition som skal seile rundt Galápagosøyene. 
* 2002 – Dette året kommer det to nye Millennium-klasse skip, Summit og Constellation.
* 2005 – Horizon blir overført til det UK-baserte Royal Caribbean datterselskapet Island Cruises. Det første  Solstice-klasse skipet blir bestilt fra Meyer Werft.
* 2006 – Planer ble lagt for å overføre Blue Moon og Blue Dream fra Pullmantur Cruises flåte til Celebrity Cruises under navnene Celebrity Quest og Celebrity Journey. Disse skipene skulle blitt en del av Celebrity Expeditions flåte. 
* 2007 – Fjorårsplanene blir endret og et helt nytt varemerke blir lansert, Azamara Cruises, hvor skipene Quest og Journey opererer. Zenith blir overført til Pullmantur Cruises.
* 2008 – Celebrity Solstice, det første skipet i den nye skipsklassen, begynner sine seilinger. Alle skip i flåten får tilnavnet Celebrity foran sitt opprinnelige navn.
* 2009 – Skip nummer to i Solstice-klassen, Celebrity Equinox, settes i drift. Celebrity Galaxy blir overført til TUI Cruises.
* 2010 – Celebrity Eclipse settes i drift.
* 2011 – Det fjerde Solstice-klasse skipet, Celebrity Silhouette, starter sine seilinger. Celebrity Mercury blir solgt til TUI Cruises.
* 2012 – Celebrity Reflection settes i drift. Selskapets andre skip blir oppgradert med fasiliteter som finnes på Solstice-klasse skipene.

## Celebrity Cruises skip

### Solstice-klassen

### Millennium-klassen

### Century-klassen

### Xpedition-klassen

### Tidligere skip

## Referanser


## Eksterne lenker

* Celebrity Cruises
Arbeidskomitéen for Fridtjof Nansens polarekspedisjon

**Arbeidskomitéen for Fridtjof Nansens polarekspedisjon** ble opprettet forut for Nansens polarferd i 1893 for å bistå med å skaffe økonomiske midler til ekspedisjonen. 

Arbeidskomiéen for Fridtjof Nansens polarekspedisjon var en tremannskomité som organiserte pengeinnsamlingen og som stod som redere for polarskuten «Fram»  Et av medlemmene i komitéen var skipsreder Thomas N. Fearnley som samtidig var medlem av styret i Det Geografiske Selskap. De andre medlemmene var Axel Heiberg og Ellef Ringnes.

## Arkiv
Komiteens arkiv oppbevares i Riksarkivet som privatarkiv nr 61 «Arbeidskomitéen for Fridtjof Nansens polarekspedisjon» og inneholder rikholdig dokumentasjon både på innsamling av penger og bygging og utrustning av polarskuta «Fram».

## Eksterne lenker
* 
* Nyhet om digitalisering av arkivet på Arkivverkets sider.
Søstrene Boleyn

***Søstrene Boleyn*** (original tittel: *The Other Boleyn Girl*) er en britisk-amerikansk biografisk dramafilm fra 2008. Filmen er regissert av Justin Chadwick, og har Natalie Portman, Scarlett Johansson og Eric Bana i hovedrollene.

Filmen er basert på romanen til Philippa Gregory med samme navn, som igjen er basert på virkelige hendelser.

## Handling
To søstre av adelig slekt, Anne (Natalie Portman og Mary Boleyn (Scarlett Johansson) faller begge for kong Henry (Eric Bana), og ender med å konkurrere om hans gunst. Det hele utvikler seg til å bli en historie fylt med intriger og bedrag.

## Rolleliste
* Natalie Portman som Anne Boleyn
* Scarlett Johansson som Mary Boleyn
* Eric Bana som Henry Tudor
* Jim Sturgess som George Boleyn
* Mark Rylance som Sir Thomas Boleyn
* Kristin Scott Thomas som Lady Elizabeth Boleyn
* David Morrissey som The Duke of Norfolk
* Benedict Cumberbatch som William Carey
* Oliver Coleman som Henry Percy
* Ana Torrent som Katherine of Aragon
* Eddie Redmayne som William Stafford
* Juno Temple som Jane Parker
* Iain Mitchell som Thomas Cromwell
* Andrew Garfield som Francis Weston

## Eksterne lenker
* 
*
Thomas Fearnley (skuespiller)

**Thomas Fearnley** (født 11. januar 1951 i Oslo, død 28. mai 2013) var en norsk skuespiller og teaterregissør fra Oslo.

Fearnley var den 11. i rekken med samme navn, og etter skuespillerutdannelse ved Statens Teaterhøgskole begynte han i 1979 som skuespiller ved det nyoppstartede Nordland Teater. Før studiene hadde han også virket som skuespiller ved Club 7 og som scenetekniker ved Det Norske Teateret.

I 1992 måtte Fearnley på grunn av sykdommen multippel sklerose trekke seg tilbake som aktiv skuespiller, men han fortsatte i andre funksjoner ved Nordland Teater, og så sent som i 2012 var han regissør for en oppsetning ved teateret.

Thomas Fearnley var også samfunnsengasjert, og sto flere ganger på valglister for Rød Valgallianse i Rana kommune hvor han var bosatt.

## Referanser


## Kilder
* Thomas Fearnley er død, ranablad.no
Azamara Club Cruises

**Azamara Club Cruises** (tidligere **Azamara Cruises**) er et cruiseselskap som eies av det norsk-amerikanske rederiet Royal Caribbean Cruises Ltd. Selskapet har to skip, «Azamara Journey» og «Azamara Quest», som tilbyr luksuscruise med en rekke fasiliteter inkludert i prisen. Azamaras stil kan beskrives som oppskalert service og mat, sjarmerende mindre skip og annerledes reiseruter.

## Azamara Club Cruises skip
Ståle Tollefsen

**Ståle Tollefsen** (født 19. november 1968 i Drammen) er en norsk gründer og feltskytter.

I 2001 etablerte han selskapet Macro IT Tollefsen som skulle levere IT- og datatjenester. I 2005 ble selskapet gjort om til et aksjeselskap. Tollefsen fungerer som daglig leder i selskapet.

## Idrettslige prestasjoner
Tollfsen ble norgesmester i feltskyting med pistol i klassen revolver felt på Ørlandet i 2006. I samme mesterskap tok han sølv i klassen fin felt. Han representerer Oslo feltskyttere, og satt i styret for skytterlaget fra 1990 til 2010.

## Referanser


## Eksterne lenker
* Macro IT AS
* Oslo feltskyttere
A-VM i ishockey for menn 1993

**VM i ishockey 1993** for gruppe A ble arrangert i Tyskland fra 18. april og 2. mai 1993. Det var det 57. verdensmesterskapet i ishockey som er arrangert og sjette gang det var arrangert i Tyskland. Vertsbyene var München og Dortmund. I A-VM deltok 12 lag fordelt på to grupper med seks lag hver, der de to beste i hver gruppe gikk videre til en mellomrunde.

Russland ble verdensmestre for første gang etter å ha slått regjerende verdensmestre fra Sverige 3-1 i finalen. Bronsemedaljen gikk til Tsjekkia, som i bronsefinalen beseiret Canada med 3-2 og dermed vant sin første medalje som selvstendig nasjon etter.

## Medaljer A-VM

## B og C-VM
**B-VM** ble arrangert i Eindhoven, Nederland i perioden 25. mars - 4. april og **C-VM** i Ljubljana og Bled, Slovenia i perioden 12. mars - 21. mars.

## Arenaer

## Grunnspill
### Gruppe A

 &nbsp;&nbsp;&nbsp;  = Kvalifisert for kvartfinale &nbsp;&nbsp;&nbsp;  &nbsp;&nbsp;&nbsp;  = Skal spille plasseringskamper.

:Alle tider er lokale (UTC+2).

----

----

----

----

----

----

----

----

### Gruppe B

 &nbsp;&nbsp;&nbsp;  = Kvalifisert for kvartfinale &nbsp;&nbsp;&nbsp;  &nbsp;&nbsp;&nbsp;  = Skal spille plasseringskamper.

:Alle tider er lokale (UTC+2).

----

----

----

----

----

----

----

----

## Plasseringsrunde
Plasseringsrunden skulle avgjøre hvem som kom på 9. til 12.-plass (hvor 12.-plassen medførte nedrykk til gruppe B for 1994). Innledningsvist skulle to kamper spilles, hvor vinneren av kampene sikret 9. og 10.-plass (hvor målforskjellen avgjorde det høyest rangerte landet). Taperne av disse kampene skulle spille en siste kamp for å avgjøre hvem som skulle rykke ned til gruppe B for 1994.

### 9.- til 12.-plass
:Alle tider er lokale (UTC+2).

### 11.- til 12.-plass
:Tider er lokal (UTC+2).

* rykket ned til Gruppe B for 1994.*

## Sluttspill
### Oppsett

### Kvartfinaler
### Semifinaler
### Bronsefinale
:Tiden er lokal (UTC+2).

### Finale
:Tiden er lokal (UTC+2).

## Sluttresultater

Turneringens sluttresultater ifølge IIHF:

## Referanser


## Eksterne lenker
* IIHFs hjemmeside
Skredderdalen

**Skredderdalen** er dalen mellom Sandviksfjellet og Fløyfjellet i Bergen. Det går en bratt og stedvis trappebelagt tursti opp Skredderdalen langs Mulelvens løp. Turstien begynner øverst i Mulen ved det gamle vannverkshuset i Fjellveien og fortsetter oppover mellom Breistølen og Mulesvingen til Nedrediket, der den møter den grusbelagte gangveien mellom Sandviksfløyen og Fløyen

Skredderdalen ble i middelalderen kalt *«Mylnudal»* etter mølledriften langs Mulelven, som renner gjennom den. Navnet er ikke forklart, men kan komme av stedsnavnet *Schnejderstein* (av ty. *Schneider,* skredder), som ble nevnt i 1631 i forbindelse med at en demning brast. I årene 1566–1877 var Mulelven fra Skredderdalen den nordlige bygrensen for Bergen.
Benedikte Grøtvedt

**Benedikte Grøtvedt** (født 1980) er en norsk golfspiller som spiller på Ladies European Tour (LET) og Symetra Tour i USA.
  
Hun har spilt på den amerikanske golftouren Symetra Tour, på nivået under LPGA-touren, siden 2008. Hennes beste plassering der er to delte ellevteplasser, i 2009 og 2011.

Våren 2013 fikk hun spillerett på LET etter å ha kvalifisert seg gjennom tourens kvalifiseringsskolen. Sesongen 2013 blir hennes første sesong på LET. Hun startet å spille golf i en alder av 21 år.

## Eksterne lenker
* Profil på ladieseuropeantour.com
* Profil på symetratour.com
Nordre Semmentjern

**Nordre Semmentjern** (192 moh.) er et tjern som ligger i et skogområde i vestre Ådal i Ringerike kommune i Buskerud. Tjernet får tilsig fra flere bekker i området og gjennom en kort kanal fra Søndre Semmentjern. Nord i Nordre Semmentjern dannes Semmenelva (som lokalt kalles Kvennelva) som renner ut i Ådalselva.

Nordre- og Søndre Semmentjern blir gjerne referert til under fellesnavnet Semmentjerna, men det er altså to separate tjern. I begge vannene finnes det en god ørretstamme. Det er fanget ørret der på over 5&nbsp;kg, men det var for noen tiår siden.

## Referanser




## Eksterne lenker
* Nordre Semmentjern Sportsfiske i Norge sfn.no
Magne Hoem

**Magne Hoem** (født 30. mai 1953 i Fræna) er en norsk teolog, prest og tidligere lokalpolitiker.

Hoem er utdannet cand.theol. fra Menighetsfakultetet (1982) og senere ordinert til prest av Oslo biskop (2002). Han var senior sjømannsprest ved Sjømannskirken i København, Kong Haakons kirke, fra sommeren 2007 til 2015. Fra høsten 2015 fram til oppnådd pensjonsalder (2018) var han  sokneprest i Kvernes og Kornstad sokn i Averøy kommune.  

I tiden før Hoem begynte som prest, var han svært aktiv i lokalpolitikken i Oslo bl.a som vararepresentant i Oslo bystyre og nestleder i bydelsutvalget i Gamle Oslo 1991-1994). Våren 1993 var han gruppesekretær i Oslo bystyre for Arne Haukvik (Sp), og samme år ble han engasjert som politisk rådgiver (informasjonsleder) i Senterpartiets stortingsgruppe, en jobb han hadde frem til 1997. I samme periode figurerte han ofte i media med lokalpolitiske saker, aviskronikker og radiokåseri.

Hoem var i yngre dager svært aktiv i Kristent Fredslag. Han virket på 1970-tallet sammen med bl.a. høyesterettsdommer Trygve Leivestad for nordmenns kjennskap til den latinamerikanske menneskerettighetsorganisasjonen Servicio Paz y Justitia. Lederen Adolfo Perez Esquivel mottok Nobels fredspris i Oslo (1979). Sammen med Jon Grepstad og Rolf Thue tok Magne Hoem samme høst (1979) initiativ til aksjonen Nei til atomvåpen.  Underskriftskampanjen som dannet grunnlaget for «Nei til atomvåpen» utløste på kort tid en folkebevegelse mot USAs planer om å plassere ut nye atomvåpen i Vest-Europa og var samtidig en protest mot Sovjetunionens utplassering av nye SS-20 raketter. Kjelde: Internett søk:  På 1980-talet strøymte folk til gatene for å protestera mot atomvåpen. No er gatene tomme. – Vårt Land (vl.no)

Hoem er stor tilhenger av nynorsk.

## Referanser


## Eksterne lenker
* Kristelig Dagblad om Hoems bibelkunnskap
* Ragnhild Hoems masteroppgave
Haukhonningeter

**Haukhonningeter** (*Phylidonyris undulatus*) er en fugl i slekten *[[Phylidonyris]]* i familien honningetere. Den er endemisk til Ny-Caledonia.

## Referanser


## Eksterne lenker
* 
* Avibase: ''Phylidonyris undulatus''. Besøkt 30. mai 2013.
* Birdlife Species Factsheet: ''Phylidonyris undulatus''. Besøkt 30. mai 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 30. mai 2013.
Huahine

**Huahine** er ei øy og en kommune i îles Sous-le-Vent i Selskapsøyene i Fransk Polynesia. Folketellingen i 2017 viste et innbyggertall på .

Huahine består av to deler, Huahine Nui (Store Huahine) i nord og Huahine Iti (Lille Huahine) i sør.  

## Referanser


## Eksterne lenker
* Ville de Huahine
Maupiti

**Maupiti** er en atoll og en kommune i îles Sous-le-Vent i Selskapsøyene i Fransk Polynesia. Folketellingen i 2017 viste et innbyggertall på .

Maupiti ligger 40 km vest for Bora Bora. Den har et areal på 13,5 km² og er den minste og vestligste av øyene i îles Sous-le-Vent. Midt i atollen reiser Teurafaatui seg til 380 moh. 

Flyplassen på Maupiti ligger på en av de ytre øyene i atollen.

Atollene Manuae, Maupihaa og Motu One tilhører også Maupiti kommune.

## Referanser
Svartkronehonningeter

**Svartkronehonningeter** (*Phylidonyris notabilis*) er en fugl i gruppen *[[Phylidonyris]]* i familien honningetere. Den er endemisk til Vanuatu. Den har tradisjonelt blitt plassert i slekten *[[Glycifohia]]*.

## Underarter
Det er beskrevet to underarter av svartkronehonningeter:
* *Phylidonyris notabilis notabilis* (Sharpe, 1899)
* *Phylidonyris notabilis superciliaris* (Mayr, 1932)

## Referanser


## Eksterne lenker
* 
* Avibase: ''Phylidonyris notabilis''. Besøkt 30. mai 2013.
* Birdlife Species Factsheet: ''Phylidonyris notabilis''. Besøkt 30. mai 2013.
Semmentjerna

**Semmentjerna** eller **Semmentjern** er en fellesbetegnelse som omhandler to ulike tjern i Ringerike kommune:

* Nordre Semmentjern
* Søndre Semmentjern
Lucinda Riley

**Lucinda Kate Riley** (født **Edmonds**; 1966–2021) var en britisk forfatter som skrev historiske romaner.

Riley var født og oppvokst i Nord-Irland, men reiste mye sammen med sin far i Det fjerne østen. Som voksen bodde hun en periode i Thailand, og hentet inspirasjon til bøkene sine herfra. I slutten av tenårene flyttet hun til London for å bli skuespiller. Hun skrev sin første bok da hun var 22 år, som handlet om hennes egne erfaringer som skuespiller. Da hun fikk sitt første barn, sluttet hun å skrive, men begynte igjen ti år senere.

Riley bodde i Frankrike og Norfolk sammen med sin mann og fire barn. Hun døde av kreft 11. juni 2021.

Boka *Atlas: Historien om Pa Salt* var i 2023 den nestmest solgte boka i Norge ifølge Bokhandlerforeningens bestselgerliste. og *Den savnede søsteren* var i 2021 den nest mestselgende boka i Norge

## Bibliografi
### Utgitt som Lucinda Riley
* *Orkideens hemmelighet*, 2010 *Hothouse flower*
* *Jenta på klippen*, 2011 *The girl on the cliff*
* *Lavendelhagen*, 2012 *The light behind the window*
* *Midnattsrosen (planlagt tittel: Nattens stillhet)*, 2014 *Midnight rose/ The still of the night*
* *Den italienske jenta*, 2014
**Engletreet*, 2015
**Helenas hemmelighet*, 2016
**Kjærlighetsbrevet*, 2017
**Sommerfuglrommet*, 2019
**Månesøsteren*, 2019
**En venn i mørket*, 2020
**Solsøsteren*, 2020
**Den savnede søsteren*, 2021
**Vil du være vennen min*, 2021

### Utgitt som Lucinda Edmonds
* *Lovers and players*, 1993 
* *Hidden beauty*, 1995
* *Enchanted*, 1996
* *Farlig engel*, 1997 *Not quite an angel* 
* *Skjebnens makt*, 1997 *Aria*
* *Losing you*, 1998
* *Playing with fire*, 2000
* *Seeing double*, 2000

### Serien ''De syv søstre''
* *De syv søstre*, 2015
* *Stormens søster*, 2015
* *Skyggesøsteren*, 2017
* *Perlesøsteren*, 2018
* *Månesøsteren*, 2019
* *Solsøsteren*, 2020
* *Den savnede søsteren*, 2021
* *Atlas*, 2023 (Lucinda Riley og Harry Whittaker)

## Referanser


## Eksterne lenker
* 
* 
*  Norsk nettsted for Lucinda Riley
* (no) Serien: De syv søstre
John Paulsby

**John Lidvar Paulsby** (født 5. januar 1955 i Tydal i Trøndelag) er en norsk lensmann og lokalpolitiker (V).

Han er sønn av Jørgen Paulsby og Aud Gilleshammer og gift med Anne Tove Furan. Etter å avsluttet Politihøgskolen i 1979, arbeidet han i politi- og lensmannsetaten i et par år, hvorpå han ble daglig leder for alpinanlegget i Tydal og fjellhotellet Væktarstua. I 1985 overtok han småbruket Nedre Husvold etter foreldrene. I 1993 gikk han tilbake til politiyrket som lensmannsbetjent i Skaun. Paulsby er lensmann i Selbu og Tydal samt konstituert lensmann i Meråker.

Paulsby hadde permisjon fra lensmannsstillingen for å være ordfører i Tydal kommune 2011–2015. Dette var hans første periode i kommunestyret, hvor han var innvalgt på en fellesliste for Venstre og Senterpartiet.

## Referanser
Rangiroa

**Rangiroa** er en atoll og en kommune i Tuamotuøyene i Fransk Polynesia. Folketellingen i 2017 viste et innbyggertall på . Avatoru and Tiputa er de største landsbyene.

Med en lengde på 75 km og en bredde på 25 km er Rangiroa den største atollen i Fransk Polynesia og den nest største i verden.

Rangiroa har flyplass. Den ligger 5,5 km sørøst for Avatoru.

## Referanser
Hulk (film)

***Hulk*** er en amerikansk superheltfilm fra 2003 basert på fiktiv seriefigur med samme navn fra serieforlaget Marvel Comics. Ang Lee regisserte filmen med Eric Bana i hovedrollen som doktor Bruce Banner (alterego for Hulk), samt Jennifer Connelly, Sam Elliott, Josh Lucas og Nick Nolte i andre roller. Filmen utforsker opprinnelsen til Hulken, som her delvis tilskrives Banner fars eksperimenter på seg selv, og på sin sønn.

Filmplanleggingen begynte så langt tilbake som i 1990. Filmen var på et tidspunkt planlagt å bli regissert av Joe Johnston og deretter Jonathan Hensleigh. Flere manuskripter hadde blitt skrevet før Ang Lee og James Schamus ble engasjert. *Hulk* ble filmet hovedsakelig i California, da i San Francisco Bay Area.

Filmen hadde et budsjett på 137 millioner dollar, spilte inn over 245 millioner dollar på verdensbasis, hvilket var langt mindre enn hva som var forventet. Filmen fikk i tillegg blandet omtaler fra filmkritikere. Mange roste manus, skuespill, karakterutviklinger i filmen og musikken til Danny Elfman, men kritiserte selve figuren Hulk som skilte seg fra den måten han ble framstilt i tegneseriene, foruten også utdaterte CGI (computergenererte bilder), og den mørke, deprimerende fortellingen. En annen Hulk-film, uavhengig fortellingene i denne, kalt for *[[The Incredible Hulk]]*, ble utgitt 13. juni 2008, da med Edward Norton i rollen som Bruce Banner.

## Handling
Forskeren Bruce Banner (Eric Bana) har problemer med temperamentet sitt. Det rolige livet hans som dyktig forsker sammen med den tidligere kjæresten Betty Ross (Jennifer Connelly) skjuler en smertefull fortid. En merkelig ulykke i laboratoriet slipper Banners indre demoner fri og gjør han til den mektigste skapningen på jordens overflate; Hulken, både superhelt og grønt monster.

## Eksterne lenker
* 
*
Disraeli Gears

***Disraeli Gears*** er et album utgitt i november 1967 av supergruppen Cream, som består av Jack Bruce, Eric Clapton og Ginger Baker. Disraeli Gears er gruppens andre albumutgivelse og inneholder hits som «Strange Brew» og «Sunshine of Your Love». Det kom ut året etter deres debutablum *[[Fresh Cream]]*. Albumet inneholder 11 spor på rundt 3 til 4 minutter hver.

## Sporliste

## Referanser


## Eksterne lenker
*
Olav Svendsen

**Olav Svendsen** (1899–1984) var en norsk jurist, under andre verdenskrig var han leder av Rettskontoret i Stockholm.

Svendsen ble født i Kristiania i 1899 og studerte jus ved Det Kongelige Frederiks Universitet hvor han ble cand.jur. i 1922. Han var advokat i Oslo fra 1925 til 1929 og fra 1929 arbeidet han ved Oslo politi. 

Under andre verdenskrig fra 1941 til 1945 var han leder for rettskontoret i Stockholm. Svendsen var assisterende sorenskriver ved Glåmdal tingrett fra 1947 til 1971.

## Referanser
Werner Knab

**Werner Knab** (født 18. desember 1908, død 15. februar 1945) var en tysk SS-offiser og diplomat. Han var stasjonert i Norge før og under andre verdenskrig, hvor han var Gestapo-sjef i krigens første år. Han var senere stasjonert i Frankrike.

Han ble medlem av NSDAP i 1933 og av SS i 1934.

Knab kom til Norge høsten 1939, offisielt som «kulturattaché», men i praksis politiattaché. Under det tyske angrepet den 9. april 1940 hjalp han Vidkun Quisling i å bløffe seg på lufta da han begikk statskupp. 

Fra krigsutbruddet til høsten 1942 var Knab Gestapo-sjef i Norge med SS-Sturmbannführers grad, og han var blant annet aktiv i arrestasjonene og unntakstilstanden i forbindelsene med melkestreiken. Det var også Kneip som annonserte avsettelsen av Didrik Arup Seip som universitetets rektor i 1941.

Han returnert til Tyskland i 1943 hvor han steg til graden Obersturmbannführer. Han ble samme år tilsatt som leder for SD i Lyon i det tyskokkuperte Frankrike. På slutten av krigen beordret han massakre på sivile og motstandsfolk i Frankrike. Etter frigjøringen av Frankrike vendte han tilbake til Tyskland og RSHA. Han ble tildelt Jernkorset av første klasse den 13. januar 1945. En måned senere ble han drept i et flyangrep mens han kjørte bil på Autobahn.

## Referanser
Hagegata (Oslo)

**Hagegata** (1A-41, 20A-56B) er en gate på Tøyen og Kampen i bydel Gamle Oslo. Gaten starter i Tøyengata ved sørenden av Botanisk hage, som også er bakgrunnen for gatens navn. Den løper mot øst og blir gågate gjennom Tøyen sentrum, og fortsetter etter Sigurds gate på skrå over Kjølberggata opp til et kryss med Brinken og Nannestadgata på Kampen.

## Bygninger
* Nr. 19: Tøyen skole, i krysset mellom Hagegata og Sexes gate
* Nr. 22: Tøyen sentrum, med bl.a. NAV og (midlertidig) Skattedirektoratet; tidl. Oslo ligningskontor
* Nr. 25: Karl P. Nordbys bakeri i et trehus fra før byutvidelsen i 1878
* Nr. 32: Deichmanske bibliotek

## Referanser


## Litteratur
* .

## Eksterne lenker
* Geir Tandberg Steigan: Arkitektur og historie i Oslo (Beskriver en rekke adresser i gaten)
Det joniske universitet

**Det joniske universitet** (gresk: Iόνιο Πανεπιστήμιο) er høyere lærested lokalisert på den greske øya Korfu i hovedstaden av samme navn. Universitetet ble etablert i 1984 av den greske regjering da Andreas Papandreou var statsminister. Det var i anerkjennelse av Korfus bidrag til utdannelse i Hellas som sete for det første universitet i Hellas, Det joniske akademi, som ble etablert i 1824, førti år før De joniske øyer ble gjenforent med Hellas, og kun 3 år etter den greske selvstendighetskrigen i 1821. Andreas Papandreou holdt således sitt valgløfte til folket på Korfu og innvilget deres langvarige krav om et lærested som etterfulgte Det joniske akademiet.

Den 21. mai 1985, Andreas Papandreou, da statsminister for Hellas, annonserte i en tale på torget foran rådhuset i byen Korfu om opprettelsen av Det joniske universitet. Lærestedet ble opprettet i overensstemmende av presidentordre 83/84 ΦΕΚ 31 Α/20-3-84 sammen med Det egeiske universitet og Universitetet i Thessalia. Universitet åpnet sine dører til studentene i 1985.

## Avdelinger
*Historie
*Utenlandske språk, oversettelse og tolkning
*Musikkstudier
*Arkiv og bibliotekvitenskap
*Datavitenskap
*Audio & visuelle kunstarter
*Orientalske studier

## Referanser


## Eksterne lenker
* Nettstedet til Det joniske universitet
KAIRA

**KAIRA** (*Kilpisjärvi Atmospheric Imaging Receiver Array*) er et vitenskapelig instrument som drives av Sodankylä Geophysical Observatory for Uleåborgs universitet. Det er en fler-frekvens radiomottaker som brukes til atmosfærisk, nær-verdensrom og astronomisk forskning. Anlegget ligger i Kilpisjärvi i Enontekis nær grensen til Norge helt nordvest i Finland.

Det gjør utstrakt bruk av LOFAR antenne og digital signalprosessering maskinvare for å operere enten som en frittstående passiv mottaker, som mottaker for EISCAT VHF inkoherente spredningsradar ved Tromsø, Norge, eller til bruk i forbindelse med andre regionale VHF eksperimenter. I tillegg til å være et kraftig observasjonsinstrument i sin egen rett, fungerer KAIRA som en veiviser for teknologier som skal brukes i EISCAT_3D radarsystemet.

## Referanser


## Eksterne lenker
* KAIRA offisielt nettsted for KAIRA-prosjekt.
* LOFAR offisielt nettsted for LOFAR-prosjekt.
Gekås Ullared

**Gekås Ullared** er et lavprisvarehus i Ullared i Halland Sverige. I 2012 hadde varehuset en omsetning på 4,3 milliarder og i 2009 ble den første TV-serien Ullared sendt i 2009 sendes i Kanal 5 i Sverige og på TVNorge i Norge.

Varehuset ble grunnlagt i 1963 av Göran Karlsson som *Ge-kås Manufaktur* som startet i en villa i Ullared og hadde en omsetning på  SEK i de to første årene. I dag er varehuset på  kvadratmeter.

## Eksterne lenker
*
Kurt Zouma

**Kurt Happy Zouma** (født 1994) er en fransk fotballspiller som spiller for den saudiarabiske klubben Al-Orobah FC, på lån fra den engelske fotballklubben .

Fra 2011 til 2013 spilte han for Saint-Étienne, der storspilte han og ble sommeren 2013 solgt til Chelsea FC. 

## Personlige liv
Zoumas foreldre emigrerte til Frankrike fra Den sentralafrikanske republikk.

### Dyremishandling
Den 7. februar 2022 dukket det opp opptak av Zouma som sparker og slår katten sin. Han ble fordømt av både klubben hans, West Ham United og av RSPCA. Zouma ba om unnskyldning og sa at til tross for handlingene hans, var hans to katter «fine og sunne». West Ham sa at de ville behandle saken internt. Den 8. februar kunngjorde den franske dyrevelferdsorganisasjonen Brigitte Bardot Foundation at de hadde sendt inn en klage mot Zouma. Samme dag sa Essex Police at de hadde satt i gang en etterforskning av misbruket i forbindelse med RSPCA. 9. februar bekreftet RSPCA at de to kattene hans ble tatt fra ham og at de er under RSPCA-omsorg. Samme dag suspenderte en av West Hams sponsorer, forsikringsselskapet Vitality, avtalen med klubben. To andre sponsorerer, Experience Kissimmee og Yield App, har begge uttalt at de evaluerer forholdet til klubben. Det tyske sportsklærfirmaet Adidas avsluttet samarbeidet med Zouma, og sa: «Vi har avsluttet etterforskningen vår og kan bekrefte at Kurt Zouma ikke lenger er en idrettsutøver med Adidas-kontrakt.» Saken førte til at Zouma ble stilt for retten, hvor han ble idømt 180 timer samfunnsstraff, i tillegg til at han ikke fikk lov til å ha katt de neste fem årene.

## Landslaget
Han var del av i s tropp til EM i 2021.

## Meritter
;Chelsea FC
* UEFA Super Cup (1): 2021

## Referanser


## Eksterne lenker
* 
*  Kurt Zouma – Fédération Française de Football
* ESPN Profil
Olympisk rekordhistorikk på 5 000 m hurtigløp

**Olympisk rekordhistorikk på 5 000 m [[hurtigløp på skøyter under vinter-OL|hurtigløp på skøyter]]**. Øvelsen kom på programmet for kvinner i 1988, mens det for menn har vært med helt fra begynnelsen i 1924.

## Utvikling

## Rekordutvikling
### Menn

: – * = Slått senere i samme konkurranse –> Se par nr

### Kvinner

: – * = Slått senere i samme konkurranse –> Se par nr

## Referanser


## Eksterne lenker
* 
* 
*  Rekordhistorikk 5 000 m herrer på www.ISU.html.infostradasports.com
*  Rekordhistorikk 5 000 m damer  på www.isu.html.infostradasports.com
Marco Uccellini

**Marco Uccellini** (1603 eller 1610 – 1680), var en italiensk fiolinist, kapellmester og komponist fra barokken.

## Liv
Etter utdannelse i Assisi flyttet han i 1639 til Modena. I 1641 ble han musikalsk leder for Francesco I d'Estes hoffkapell og i 1647 også kapellmester ved San Geminiano-katedralen. Denne posten hadde han til 1665. Deretter var han kapellmester ved hoffet til hertug Ranuccio II Farnese av Parma som var gift med  Isabella d'Este. 

Alt Uccellini skrev for de to adelsfamiliene han arbeidet for er tapt (operaer og balletter), og bare de trykte instrumentalverkene hans er bevart for ettertiden. Han er derfor mest kjent som komponist av instrumentalmusikk. 

Uccellinis tidlige fiolinsontater viser likhetstrekk med Giovanni Maria Bononcini, Maurizio Cazzati og Giovanni Battista Vitalis sonater. I senere sonateverk utviklet Uccellini en egen virtuos og ekspressiv stil, med løp, sprang og spill i høye posisjoner, og fikk en viktig posisjon i utviklingen av fiolinsonaten. I hans sonater opp. 4 og 5 nås det høyeste fiolintekniske nivået før hos Johann Heinrich Schmelzer og Heinrich Ignaz Biber. Uccellini var en inspirasjonskilde for senere fiolinister fra Østerrike og Tyskland, som Schmelzer, Biber og Johann Jakob Walther.

## Verk
;Instrumentalmusikk
* Sonate, sinfonie et correnti, a 2–4, bc, libro II (1639)
* Sonate, arie et correnti, a 2–3, bc libro III (1642)
* Sonate, correnti et arie, a 1–3, bc, op. 4 (1645)
* Sonate, et canzoni, vn, bc, op. 5 (1649)
* Salmi, 1, 3–5vv, bc, concertante parte con instrumenti e parte senza, con Letanie della beata virgine, 5vv, bc, op. 6 (1654)
* Ozio regio: compositioni armoniche sopra il violino e diversi altri strumenti, a 1–6, bc, libro VII (1660)
* Sinfonici concerti brevi e facili, a 1–4, op. 9 (1667)
* Sinfonie boscareccie, vn, bc, 2 vn ad lib, op. 8 (Antwerpen, 1669)

;Opera og ballett
* Le navi d’Enea; Ballet, Parma, 1673
* Gli eventi di Filandro ad Edessa; Oper Parma, im Collegio dei Nobili 1675
* Il Giove d’Elide fulminato; Ballett, Parma, 1677

## Litteratur
* 
* P. Allsop: *The Italian Trio Sonata.* Oxford 1992, ISBN 0-19-816229-4
* W. Apel: *Die italienische Violinmusik im 17. Jahrhundert.* Wiesbaden 1983, ISBN 3-515-03786-1
* H.-P. Mederer: *Die Revolution der Sonate. Zum 400. Geburtstag Marco Uccellinis (1603–1680)*. I: *CONCERTO* 6. 2003. s. 28f.

## Referanser


## Eksterne lenker
* 
* 
* ''Uccellini: Sonata over Canzoni Op 5 (1649)'', stradivarius.it
Flåmyra naturreservat

**Flåmyra naturreservat**  ligger på åsen i Aust-Torpa i Nordre Land kommune i Innlandet. Området er et stort, jordvannspåvirket flatmyrkompleks på 989 daa. Myra ligger inntil kommunegrensa til Gjøvik. 

Flåmyra ble vernet 18. januar 1985. Myra er landskapsmessig viktig og så godt som urørt. Her vokser også orkideen lappmarihånd, som her har en av sine sørligste lokaliteter i Norge.

## Referanser


## Kilder
*Tom Schandy og Tom Helgesen (2006): *Naturperler i Oppland*. ISBN 82-995682-7-7

## Eksterne lenker
* Flåmyra hos Direktoratet for naturforvaltnig
* Forskrift om fredning for Flåmyra naturreservat, Nordre Land kommune, Oppland hos Lovdata
Saltstutlia naturreservat

**Saltstutlia naturreservat** ligger i Aust-Torpa i Nordre Land i Innlandet. Området er et barskogreservat på &nbsp;dekar, og ligger på østsida av Dokkfløyvatnet på grensa mot Gausdal statsallmenning. Reservatet ble vernet 2. september 2005.

Formålet med fredningen er å bevare et forholdsvis urørt naturområde som er relativt stort og lite berørt av nyere tids hogstpåvirkning.

## Referanser


## Kilder
*Tom Schandy og Tom Helgesen (2006): *Naturperler i Oppland*. 

## Eksterne lenker
* Saltstutlia faktaark hos Direktoratet for naturforvaltning
Ulf Johansson (fotballspiller)

**Ulf Johansson** er en svensk tidligere fotballspiller. Johansson, som hadde kallenavnet «Larven», spilte for Malmö FF i 1986, da han gikk til GAIS. Johansson var GAIS' mestscorende spiller i 1987.

## Referanser
Treshnish Isles

**Treshnish Isles** er en gruppe av små øyer i Hebridene på vestkysten av Skottland.  

Treshnish Isles ligger i de indre Hebridene, ca. 10 km vest for Isle of Mull. Øygruppen består av tre større øyer og en del mindre skjær og båer. Øyene er nå ubebodd men på de små holmene Cairn na Burg More og Cairn na Burg Beg er det rester av gamle borger, trolig fra jernalderen. En liten landsby på Lunga ble frafyttet i 1857.

## Geografi
Øyene ligger vest for øyene Gometra og Ulva som igjen ligger vest for Mull, og nord for Staffa. De er forholdsvis lave øyer, men det høyeste punktet på den største øya, Lunga, er på 103 meter over havet. Øyene er av vulkansk opprinnelse og har bratte sider med basaltklipper, og gresskledte topper. Øyene har karakteristsiek profiler og har vært viktige seilingsmerker, særlig gjelder dette Bac Mòr som kan ligne er bredbremmet hatt med høy pull.
Øygruppen omfatter tre større øyer, Bac Mòr (også kjent som Dutchman's Cap) i sør, den største øya, Lunga, i midten og Fladda i nord. I tillegg har men lengst i nord de to holmene Cairn na Burg Mòr og Cairn na Burg Beg, og tallrike små holmer og skjær.

## Plante- og dyreliv

Øyenes øvre deler er hovedsakelig gressbevokst. På grunn av den kraftige gjødslingen fra sjøfugl-koloniene er det svært frodig, og selv om det ikke vokser noen trær her, kan man finne enkelte planter som normalt er typiske skogsplanter, for eksempel klokkeblåstjerne (*Hyacinthoides non-scripta*). Noen steder har det utviklet seg en fargerik blomstervegetasjon.

Øyene har betydelige sjøfugl-kolonier. Vanlige hekkefugler er lunde, lomvi, alke, toppskarv og havhest. På de rike havområdene rundt øyene sees også havsule og havlire ofte. Av pattedyr har øyene en nokså stor bestand av havert, og småhval som nise og delfiner ses ofte. I alle fall på Lunga er det en bestand av forvillede kaniner, som konkurrerer med lundefuglene om gressbakkene.

## Næringsliv
Øyene er i dag ubebodd, men om sommeren besøkes de av en god del turoperatører som arrangerer turer for å se på sjøfugl-koloniene ut fra Oban og Mull. Turstiene er lagt opp slik at man kommer ganske nær fuglene.
 
## Referanser


## Eksterne lenker
*
Ulfert Janssen

**Ulfert Janssen** (født 11. desember 1878 i Bilawe / Głogów, død 16. februar 1956 i München) var en tysk arkitekt og billedhogger.

Janssen studerte ved det tekniske universitetet i Braunschweig og ved kunstakademiet i München fra 1899-1902. I 1911 ble han professor i modellering og akttegning ved institutt for arkitektur ved det tekniske universitetet i Stuttgart.

Blant Janssens arbeider er fontenene *Jahrhundertbrunnen* i Essen fra 1907, *Ceresbrunnen* i Stuttgart fra i 1916 og de tolv medaljonger med portretter av Bismarck, Kant, Leibnitz, Leonardo da Vinci, Luther, Platon, Homer, Dante, Shakespeare, Goethe, Schiller, og Uhland ved Eberhard-Karls-Universität Tübingen. Han har også utsmykket Ludwig-Maximilians-Universität München med skulpturer av blant annet Prometheus og Herakles og den romerske gudinnen Minerva.

Han har laget skulpturen *Liggende kvinne* plassert på minnelunden ved Østre gravlund i Oslo.

## Bildegalleri

Fil:FriedenskircheEssen4.jpg | Fontenene *Jahrhundertbrunnen* i Essen
Fil:TuebingenUniBibliothek.jpg | Eberhard-Karls-Universität Tübingen


## Referanser


## Eksterne lenker
* artfact.com: Ulfert Janssen (1878-1956)
Christian Järdler

**Christian Järdler** (født 1982) er en svensk fotballtrener og tidligere fotballspiller.

Järdler startet karrieren i Ängelholms FF, og gikk til Helsingborgs IF som 17-åring. Midt i 2005-sesongen gikk Järdler til den tyrkiske klubben Gençlerbirliği, men ble bare et halvt år før han vendte tilbake til Sverige. Han spilte for Malmö FF de neste tre sesongene, før han signerte for Halmstads BK.

Christian Järdlers far, Ingemar Järdler, spilte også i Allsvenskan for Halmstads BK to sesonger på slutten av 1970-årene.

## Referanser


## Eksterne lenker
* 
* «Christian Järdler», profil på Halmstads BKs hjemmeside
Glommastien

**Glommastien** er en 35 km lang gang- og sykkelvei som går i runde rundt Nedre Glomma. Den går fra Fredrikstad fergested i bydelen Cicignon, opp langs Glommas vestside i retning bydelen Rolvsøy i Fredrikstad, over Rolvsøysund bro til bydelene Greåker, Alvim og Sandesund i Sarpsborg, forbi Borregaard og over broa ovenfor Sarpefossen. Derifra nedover østsiden via Årum og ned til Gamlebyen i Fredrikstad. Der kan man ta gratis byferge over til Cicignon. Ønsker man en litt kortere tur kan man benytte gang- og sykkelbroen som går direkte fra Alvim til Årum. På Fredrikstad-siden passerer man gjennom gården der Roald Amundsen har sine slektshistoriske røtter. Det meste av stien ligger i Fredrikstad kommune. Langs stien kan man få et innblikk i industriens betydning for regionen i 1800- og 1900-tallets Norge. Blant annet passerer man Lisleby brug i Fredrikstad, der Norges første elektriske lysanlegg ble installert i 1877.  

## Referanser
Egon Jönsson

**Egon Jönsson** (født 8. oktober 1921 i Malmö, død 19. mars 2000) var en svensk fotballspiller, og senere fotballtrener, som spilte for Malmö FF og for det svenske landslaget.

Jönsson vant med Malmö FF fire svenske mesterskap, og med landslaget var han en del av troppen da Sverige vant gull i fotball under OL i 1948, samt da Sverige tok bronse i VM to år senere.

## Referanser


## Eksterne lenker
* 
*  Egon Jönsson på Eu-Football.info
*  Egon Jönsson på worldfootball.net
Sally The Ghost Hunter

**Sally The Ghost Hunter** er en episodebasert horrortegneserie skapt av Vanja Nilsen og Tomte. Serien handler om ungjenten Sally som bor isolert på landet på en gammel gård sammen med sin katt og en mystisk maskekledd person. Livet hennes dreier seg om å jakte på spøkelser ved hjelp av en mystisk amulett. Og i hver episode vil hun møte ulike mennesker som søker hennes hjelp til å kvitte seg med spøkelser. Hvorfor hun jakter på spøkelser blir avslørt videre i serien.

Serien publiseres digitalt på egen hjemmeside.

## Episoder
*Episode 1: *Reflections* (46 sider)
*Episode 2: *Face Ripper* (56 sider)
*Episode 3: *Children of the Priest* (72 sider)
* Episode 4: *Neverland* (63 sider)
* Episode 5: *Family Man* (123 sider)

## Referanser


## Eksterne lenker
* Sally The Ghost Hunter - Digital Horror Comic Series
* ''Sally the Ghost Hunter Interview with Tomte and Vanja'', intervju av Comic Monsters (publisert 2013-15-2)
Elfrida Vipont

**Elfrida Vipont**, egentlig **Elfrida Vipont Foulds**, (født 3. juli 1902 i Manchester, død 14. mars 1992) var en britisk lærer og barnebokforfatter, best kjent for billedboka *The Elephant and the Bad Baby* (1969) og for ungdomsromanene *The Lark in the Morn* (1948) og *The Lark on the Wing* (1950). Hun mottok Carnegie Medal in Literature for *The Lark on the Wing* i .

## Liv
Hun var datter av en lege, og studerte historie ved University of Manchester inntil hun avbrøt studiene for å følge en karriere som sangerinne. Hun giftet seg i 1926 med teknikeren R. Percy Foulds, og de fikk fire døtre. Allerede mens barna var små begynte hun å skrive, i et variert forfatterskap som både omfattet skjønnlitteratur, korte biografier og litteratur til bruk innenfor Vennenes samfunn (Kvekerne), hvor hun var et aktivt medlem. 
 
Under annen verdenskrig ble hun rektor på Kvekernes skole Yealand i Lancashire.

## Bøker
Hun utga bøker for ulike formål under ulike psevdonym. Hun skrev guttebøker, som den historiske romanen *Blow the Man Down…* (1939), som Charles Vipont; mens de kristelige skriftene ble utgitt under navnet E. V. Foulds..

Hovedpersonen i *The Lark in the Morn* (1948) og *The Lark on the Wing* (1950) heter Kit Haverard, og har et livsløp som kan minne om forfatterens eget: kvekerbakgrunn og sangerkarriere. Tre påfølgende bøker oppfattes som en fortsettelse av bøkene om Kit; det handler om hennes niese Laura Haverard i *The Spring of the Year* (1957), *Flowering Spring* (1960) og *The Pavilion* (1969).

Sammen med illustratøren Raymond Briggs utga hun i 1969 *The Elephant and the Bad Baby*, en komisk oppdragelseshistorie om barnet som ikke har lært å si «Please».

Bøkene finnes ikke på norsk. 

## Referanser
Yanshanhu kullkraftverk

** Yanshanhu kullkraftverk**(燕山湖电厂)  er et kullkraftverk som er under utbygging langt vest i provinsen Liaoning i det nordøstlige Kina. Anlegget får en installert produksjonskapasitet på 1&nbsp;200 MW fordelt på 2 turbiner på 600 MW hver.

## Se også
* Liste over verdens største kullkraftverk
7968 Elst–Pizarro

**7968 Elst–Pizarro**, også kjent som **Elst–Pizarros komet**, (133P/Elst-Pizarro) er en asteroide og komet. Den ble observert så tidlige som 24. juli 1979 som en helt vanlig asteroide. 14. juli 1996 oppdaget Eric Walter Elst og Guido Pizarro en komet som viste seg å være samme objekt, men som nå hadde en tydelig hale. Objektet har også blitt funnet på fotoplater tatt i 1985 og som viser det som synes å være en asteroide.

Også ved observasjoner fra 2002 fremviser den en tydelig hale. Fordampningen synes å skje fra hele overflaten. En forklaring på hvordan en asteroide som antas å ha befunnet seg i det indre solsystemet i milliarder av år fortsatt kan inneholde vann har ikke blitt funnet. En forklaring kan være at det har funnet sted en kollisjon som har frigjort dyptliggende lag av is. At fenomenet ikke har blitt observert tidligere kan komme av at ingen større studier ble utført.

Det finnes ytterligere fire objekter som er kategorisert som både asteroide og komet: 2060 Chiron, 118401 LINEAR, 60558 Echeclus og 4015 Wilson-Harrington.

## Referanser


## Eksterne lenker
Datang Jinzhou kullkraftverk

:*Må ikke forveksles med [[Jinzhou kullkraftverk]] i samme prefektur.*

** Datang Jinzhou kullkraftverk**, er et kullkraftverk i byprefekturet Jinzhou i provinsen Liaoning, i det nordlige Kina. Det har en installert produksjonskapasitet på 600 MW fordelt på 2 turbiner á 300 MW hver, men skal få en dobling i neste utbyggingstrinn med to nye tilsvarende turbiner slik at total kapasitet blir 1.200 MW. Operatør er selskapet China Datang Corporation Ltd.

Anlegget har fått sirkulerende flytende karforbrenning som reduserer utslippene av NOx og SOx.

## Se også
*Liste over verdens største kullkraftverk

## Eksterne lenker
*  The Diffusion of Clean Coal Combustion Technologies For Power Plants in China – Daniel Vallentin & Liguang Liu, Roskilde Universitet, mai 2005, side 35. Besøkt 1. juni 2013.
Mad arkitekter

**Mad arkitekter** er et norsk arkitektkontor med hovedkontor i Oslo. Selskapet ble grunnlagt i 1997 av arkitektene Trond Elverum, Nicolai Riise og Kurt Singstad. Det opprinnelige navnet var Moderne Arkitektur og Design (MAD), men det ble senere endret til Mad arkitekter.

Mad arkitekter er organisert som et konsern med kontorer i Oslo, Bergen, Stavanger og Fredrikstad. Selskapet har rundt 110 ansatte, og gjennomfører mange ulike typer prosjekter. Mad er mest kjent for Nygaardsplassen i Fredrikstad, Mad-bygget i Barcode, to boligkvartaler på Sørenga, Egmont-bygget i Nydalen og Media City Bergen.

## Utmerkelser
* Statens Byggeskikkpris for boligbygget Skippergata 12 i 2004. 
* Oslo bys arkitekturpris for Parkveien 5 i 2012

## Prosjekter

* Sørenga byggetrinn 6, 2013
* Sørenga byggetrinn 2, 2011
* MAD-bygget i Operakvarteret, 2013
* Spikerverket Egmont-bygget, ferdigstilt 2012
* Parkveien 5, ferdigstilt sammen med KIMA, 2011
* Boliger i Schouskvartalet, ferdigstilt 2009
* Tjuvholmen allé 4, ferdigstilt 2006
* Media City Bergen, ferdigstilt 2017
* Domus Juridica, det juridiske fakultet, Tullinkvartalet, ferdigstilt 2020

## Galleri

Fil:MAD-bygget sett fra syd.JPG|MAD-bygget sett fra syd 
Fil:MAD-bike - sykkelstativer.jpg|Sykkelstativ 
Fil:Sørenga, byggetrinn 2.JPG|Sørenga, andre byggetrinn 
Fil:Sørenga, bomiljø.JPG|Sørenga bomiljø 
Fil:Spikerverket, Egmont-bygget.jpg|Spikerverket, Egmont-bygningen 
Fil:2V8A9680 1500.jpg|Nydalsveien 18a. 
Fil:Nydalsveien 18a, Oslo 01.jpg|Nydalsveien 18a. 
Fil:2V8A1223 1600.jpg|Egmont-bygningen. 


## Referanser




## Kilder
* New Tryvann Tower Proposal Archdaily (30. mai 2013)
* Spikerverket Archdaily (4. april 2013)
* MAD building Archdaily (17. mars 2013)
* UIO Tullinkvartalet – New University Building for the Faculty of Law at the University of Oslo Proposal Archdaily (26. mai 2013)
* Nytt Tryvannstårn  Aftenposten Osloby (28. mai 2013)

## Eksterne lenker
* 
* MADs nettsted (Besøkt 4. november 2015)
Valderhaugstrand

**Valderhaugstrand** er kommunesenteret i Giske kommune i Møre og Romsdal, på sørøstsiden av Valderøy nordvest for Ålesund. Valderøy fikk fergefri fastlandsforbindelse med Ålesund i 1987. Valderhaugstrand grenser mot grendelagene Valderhaug i nord og Skjong i sørvest. Tettstedet (som av SSB blir kalt Nordstrand) hadde  innbyggere per 1. januar .

## Referanser
60558 Echeclus

**60558 Echeclus** eller **174P/Echeclus** er en kentaur og komet. Den har fått sitt navn etter en kentaur som ble drept i kampene om Lapitherene.

Innledningsvis fikk Echeclus en midlertidig betegnelse som asteroide (2000 EC98) da man ikke så noen tegn til at det kunne være snakk om en komet. I desember 2005 viste Echeclus imidlertid frem den for kometer typiske komaen. I 2006 fikk derfor kometen betegnelsen **174P/Echeclus**, og den ble den andre kometen som får et asteroidenavn etter Chiron. Normalt bruker ellers kometer å få navn etter oppdageren. Ytterligere tre kometer er også listet som asteroider: 133P/Elst-Pizarro (*7968 Elst-Pizarro*), 4015 Wilson-Harrington (*107P/Wilson-Harrington*) og 118401 LINEAR (*176P/LINEAR*).

## Eksterne lenker

* Simulations of the Population of Centaurs I: The Bulk Statistics
* Satellites and Companions of Minor Planets
* Cometary activity of Centaurs: the case of 174P/Echeclus
* Hybrid comet-asteroid in mysterious break-up
118401 LINEAR

**118401 LINEAR** er et av et fåtall objekter som er listet som både komet og asteroider. Den ble oppdaget 7. september 1999 LINEAR. Betegnelsen som komet er **176P/LINEAR** eller **LINEAR 52**. 26. november 2005 oppdaget Henry H. Hsieh og David C. Jewitt at det også var snakk om en komet. Med utgangspunkt i den absolutte størrelsesklassen kan man fastslå at objektet er mindre enn 6&nbsp;km i diameter. Andre kometer som er klassifisert som asteroider også er 2060 Chiron (*95P/Chiron*), 4015 Wilson-Harrington (*107P/Wilson-Harrington*), 7968 Elst-Pizarro (*133P/Elst-Pizarro*) og 60558 Echeclus (*174P/Echeclus*).

## Referanser


## Eksterne lenker
*
Fuxin Jinshan kullkraftverk

:*Må ikke forveksles med [[Fuxin kullkraftverk]] i samme område.*
** Fuxin Jinshan kullkraftverk (varmekraftverk)** (金山煤矸石热电电厂) er et kullkraftverk i byen Qinghemen i provinsen Liaoning, i det nordøstlige Kina. Det har en installert produksjonskapasitet på 600 MW, fordelt på 4 x 150 MW-enheter. ANlegget ligger ved jernbanelinjen Xinyi, 30 km sørøst for storbyen Fuxin.

## Se også
*Liste over verdens største kullkraftverk